Cool Owner Drawn Menus with Bitmaps - Version 3.03 - CodeProject 10,871,759 members (71,067 online)
Mat Last Visit: 31-Dec-99 18:00 Last Update: 17-Sep-14 3:09Refresh1 #DieKontrak: Dít moet jy weet
1 Laai dit op die NetNuus-app se video-afdeling as jy wil seker maak jou video word nie misgekyk nie. Sê ook vir ons in dié video wie jy wil hê moet jou mentor wees. Onthou om die hutsmerk #diekontrak te gebruik.
2 Laai jou oudisie-video op Facebook of Instagram, tag die mentor van jou keuse gebruik die hutsmerk #diekontrak.
3 Sê wie jy is, hoe oud jy is en waar jy vandaan kom.
Wat moet jy weet voor jy inskryf?
Die kandidate moet eksklusief beskikbaar wees vir produksie op 9 Julie en vanaf 13 Augustus tot 12 September 2018 (sewe dae per week, gedurende die dag en saans).
Die toptwee-finaliste moet vanaf 12 September tot en met 2 Desember 2018 beskikbaar wees vir albumopname, repetisies vir die Afrikaans is Groot-konsert en vir ander video-insetsels vir die TV-program.
Die kandidate moet op die bogenoemde dae beskikbaar wees op verskeie plekke in Pretoria. Die spesifieke plekke sal deur die produksiespan bevestig word.
Datums kan dalk verander, maar die produksiemaatskappy sal probeer om so ver moontlik by die rooster te bly.
Die kandidate mag nie enige ander verpligtinge (werk, skool, familie, ens.) gedurende die bogenoemde tydperk hê nie.
Die kandidate kan enige ouderdom wees, maar moet ’n Suid-Afrikaanse ID-dokument hê. Minderjarige deelnemers moet die geskrewe toestemming van ’n ouer of voog hê en moet deur ’n ouer of voog begelei word by alle produksies.
(Indien jy nog nie oud genoeg is om 'n ID-dokument te hê nie, moet jy die geskrewe toestemming van 'n ouer of voog hê en moet jy deur ’n ouer of voog begelei word by alle produksies.)
Die kandidate mag nie aan enige bestaande platekontrak met ’n platemaatskappy gebonde wees nie.
Kandidate wat in die verlede aan ander TV-talentkompetisies deelgeneem het, moet die vervaardigers hierop attent maak.
Die kandidate teken in as ’n individuele solo-kunstenaar. Geen groepe, duo’s of orkeste sal toegelaat word om in te skryf nie.
Vir die oudisie-inskrywingsproses moet kandidate hulself kan begelei of deur iemand met ’n musiekinstrument begelei word.
Kandidate moet in Afrikaans kan gesels en sing. Altesaam 80% van die liedjies en inhoud moet in Afrikaans gelewer word.
Gedurende die produksie en uitsaai van Die Kontrak sal die deelnemers se sosialemedia-gedrag gemonitor en bestuur word. Dit moet voldoen aan VIA se sosialemedia-riglyne.
Deur vir Die Kontrak in te skryf, aanvaar deelnemers dat hulle oudisie-video's vir Coleske Artists en nie 'n ander platemaatskappy bedoel is nie.